Nr. 678/03.08.2026
Anunț concurs pentru post contractual conform H.G. 1336/2022

A.) Scoala Gimnaziala Vetel cu sediul în Vetel, str. Primaverii nr. 132, județul Hunedoara, organizează concurs, pentru ocuparea următorului post contractual,  conform H.G. nr. 1336/08.11.2022:
 1. Nivelul postului: execuție
 2. Denumirea postului: sofer, post vacant, pe perioadă nedeterminată.
 3. Numărul de posturi: 1 post normă întreagă

B.) Documente solicitate candidaților pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție din str. Primăverii, nr. 132, localitate Vetel, Jud. Hunedoara; Informatii la telefon 0785222877.
Termenul de depunere a dosarelor: 18.08.2026, ora 12:00,

C.) Condițiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

 Condiții specifice de participare la concurs:
1. Nivelul studiilor: Studii medii absolvite
2. Vechime în muncă:  10 ani
3. Alte condiții:
- Șofer auto categoria D1;
- Certificat de pregătire profesională a conducătorului auto;
- Posesor de atestat profesional, valabil pentru transportul rutier de persoane, eliberat de ARR;
- Aviz psihologic pentru siguranța transportului persoanelor;
- Aviz medical pentru siguranța transportului persoanelor ;
- Fără antecedente rutiere grave (penal sau cu permis suspendat ) ;
- Disponibilitate pentru program flexibil ;
- Cunoștințe minime de mecanică;
- Abilități pentru munca în echipă;
- Fără cazier judiciar;

D.) Tematică:
1.Timpul de conducere;
2. Pauze și perioade de odihnă;
3.Normele securității și sănătății în muncă;
4.Normele de conduită profesională a personalului contractual ;
5.Răspunderea disciplinară;
6.Măsuri de prim-ajutor în caz de accidente;
7.Cunoștințe de legislație rutieră;
8.Cunoștințe de mecanică auto.

Notă: Sunt declarați admiși la proba scrisă/ interviu candidații care au obținut minim 50 de puncte din maximul de 100 puncte/ probă;
Participă la următoarea probă a concursului numai candidații declarați "admiși" la etapa precedentă;
Punctajul final se calculează ca medie aritmetică a punctajelor obținute la probele de concurs.

E.) Bibliografie:
1.Codul muncii – Titlul II- Capitolul II- " Executarea contractului individual de muncă", cu modificările și completările ulterioare;
2.Codul rutier- OUG nr.195/2002 , actualizată 2019, privind circulația pe drumurile publice;
3. Regulamentul din 4 octombrie 2006 de aplicare a ORDONANȚEI DE URGENȚĂ a GUVERNULUI nr.195/2002 privind circulația pe drumurile publice aprobat prin Hotărârea nr.1391 din 4 octombrie 2006, publicată în Monitorul oficial  nr.876 din 26 octombrie 2006, actualizat, cu modificările ulterioare;
4. Norme specifice de securitatea  muncii pentru transporturi rutiere nr.23/ 1996, editate de Ministerul Muncii și Protecției Sociale – art.12, art.14, art.15, art.16, art.20;
5. Ordinul ministrului transporturilor și infrastructurii nr.980/ 2011 pentru aprobarea Normelor metodologice privind aplicarea prevederilor referitoare la organizarea și efectuarea transporturilor rutiere și a activităților conexe acestora, stabilite prin O.G,nr.27 / 2011 privind transporturile rutiere;
6. Legea 477/ 2004 privind Codul de conduită a personalului contractului;
7. Curs legislație rutieră, mecanică, prim ajutor, conduită preventivă;
8. Ordinul 5726 din 6 august 2024 privind aprobarea Regulamentului- cadru de organizare și funcționare a unităților de învățământ preuniversitar publicat în Monitorul Oficial nr.795 din 12 august 2004, Titlul IV- Personalul unităților de învățământ, Cap.I – Dispoziții generale, Cap. III- Personalul administrativ, Titlul VI, Cap.III – Compartimentul administrativ.

Calendarul de desfășurare a concursului, respectiv data limită și ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	4 August 2026
	

	Data limită de depunere a dosarelor
	18 August 2026
	14:00

	Selecția dosarelor
	19 August 2026
	12:00

	Afișarea selecției dosarelor
	19 August 2026
	12:00

	Termen limită contestații ref la selecția dosarelor
	20 August 2026
	12:00

	Afișarea rezultatelor la contestații
	21 August 2026
	12:00

	Proba scrisă
	26 August 2026
	09:00

	Afișarea rezultatelor la proba scrisă
	26 August 2026
	13:00

	Termen limită contestații la proba scrisă
	27 August 2026
	13:00

	Afișarea rezultatelor la contestații ref proba scrisă
	27 August 2026
	14:00

	Proba practică
	28 August 2026
	09:00

	Afișarea rezultatelor proba practică
	28 August 2026
	11:00

	Termen limită contestații la proba practică
	28 August 2026
	13:00

	Afișarea rezultatelor la contestații ref proba practică
	28 August 2026
	14:00

	Interviul
	31 August 2026
	09:00

	Afișarea rezultatelor la proba de interviu
	31 August 2026
	11:00

	Termen limită contestații la proba de interviu
	31 August 2026
	13:00

	Afișarea rezultatelor la contestații la proba de interviu
	31 August 2026
	14:00

	Afișare rezultat final
	31 August 2026
	14:30

